**Protokoll sentralstyremøte 07.18**

Norges Blindeforbunds Ungdom

12-14. oktober 2018,

Møterom: Husveg, Sporveisgata 10, Oslo

Tilstede:

Leder: Kristoffer Lium

Nestleder: Helene Romset

3. Styremedlem: Frida Maria Natland

4. Styremedlem: Henning Knudsen

5. Styremedlem: Fatuma Abdi

1. Varamedlem: Maiken Mucha

2. Varamedlem: Viktoria Røksland

Bernt Wu var tilstede på sak 056/18

Fra Administrasjonen: Trine-Lise Østlund Blime (referent)

**Tidspunkt for møtet**

Fredag: 18:50-21:20

Lørdag: 09:30-18:30

Søndag: 09:30 – 12:30

Innhold

[SAK 049/18 Godkjenning av innkalling og saksliste 3](#_Toc528924024)

[SAK 050/2018 Rutiner og kommunikasjon for styrearbeid 3](#_Toc528924025)

[SAK 051/18 Konstituering 3](#_Toc528924026)

[a) AU 4](#_Toc528924027)

[b) Sekretær 4](#_Toc528924028)

[c) Økonomiansvarlig 4](#_Toc528924029)

[d) NBfU sin representant i organisasjonsutvalget 4](#_Toc528924030)

[SAK 052/18 Invitasjoner 4](#_Toc528924031)

[a) Generalforsamlingen i unge funksjonshemmede 4](#_Toc528924032)

[b) Hilsningstale til landsmøte i NHFU 4](#_Toc528924033)

[SAK 053/18 Utvalg 5](#_Toc528924034)

[a) Interessepolitisk utvalg 5](#_Toc528924035)

[b) Internasjonalt utvalg 5](#_Toc528924036)

[c) Regionsutvalget 6](#_Toc528924037)

[d) Sosiale medier utvalg 6](#_Toc528924038)

[SAK 054/18 Regionene Rundt 7](#_Toc528924039)

[a) Region Vest 7](#_Toc528924040)

[b) Region Sør 7](#_Toc528924041)

[d) Region Hedmark og Oppland   7](#_Toc528924042)

[f) Region Øst 8](#_Toc528924043)

[SAK 055/18 NBfU i Media og sosiale medier 8](#_Toc528924044)

[SAK 056/18 Trygghetsgruppa 9](#_Toc528924045)

[SAK 057/18 Evaluering av landsmøtet 2018 10](#_Toc528924046)

[SAK 058/18 Oppfølging av landsmøtet 2018 11](#_Toc528924047)

[SAK 059/18 Matkurs 2018 12](#_Toc528924048)

[SAK 060/18 Spark VM 2019 13](#_Toc528924049)

[SAK 061/18 NBfU-konferansen 2019 13](#_Toc528924050)

[SAK 062/18 Tillitsvalgtskonferansen 2019 14](#_Toc528924051)

[SAK 063/18 Landsmøtet 2019 14](#_Toc528924052)

[SAK 064/18 Søknad fra UD 14](#_Toc528924053)

[SAK 065/18 Økonomi 14](#_Toc528924054)

[SAK 066/18 Datoplan 2018/2019 15](#_Toc528924055)

[SAK 067/18 Eventuelt 16](#_Toc528924056)

# SAK 049/18 Godkjenning av innkalling og saksliste

Det ble ønsket en anledning til å kunne diskutere generell interessepolitikk. Saken ”interessepolitikk” legges derfor inn på fremtidige sentralstyremøter.

***Vedtak:*** *Innkalling og saksliste godkjennes*

# SAK 050/2018 Rutiner og kommunikasjon for styrearbeid

Kristoffer Lium innledet og åpnet diskusjonen om kommunikasjon.

Sentralstyret benytter Whatsapp til enkel intern kommunikasjon. Ved saker av vesentlig betydning, eller ved kontakt mellom administrasjonen og sentralstyret, benyttes E-post. Svarfrist på E-post er 24 timer, men denne er ikke gjeldende i helger.

Ved telefonmøter benyttes også Whatsapp, da dette er kryptert, og lydkvaliteten er god.

Det ble også diskutert aktuelle prosjektstyringsverktøy og Todo-lister. Det var enighet om at styret skal teste ut bruk av google-kalender, og også benytte denne til å styre NBfU-kalenderen.

***Vedtak:*** *Whatsapp brukes til telefonmøter, Google skal brukes til todo-lister. De ovenfor skisserte retningslinjene for e-post vedtas.*

# SAK 051/18 Konstituering

## AU

Sentralstyret nedsetter et arbeidsutvalg, som har ansvar for ledelsen av NBfU mellom sentralstyremøtene. Ved spørsmål av vesentlig viktighet eller prinsipiell karakter skal utvalget kontakte sentralstyret. Arbeidsutvalg (AU) vil i perioden 2018-2019 bestå av:

Leder: Kristoffer Lium

Medlem: Helene Romset (økonomiansvarlig)

Medlem: Henning Knudsen

## Sekretær

Henning Knudsen valgt til sekretær

## Økonomiansvarlig

Helene Romset er valgt til økonomiansvarlig

## NBfU sin representant i organisasjonsutvalget

Maiken Mucha representerer NBfU. Henning Knudsen er vara.

***Vedtak: De ovenfor nevnte personer er valgt.***

# SAK 052/18 Invitasjoner

## Generalforsamlingen i unge funksjonshemmede

Silje Solvang, Ingvild Bye og Maryell Kleven er delegater og Guro Helene Sørdalen er observatør på generalforsamlingen til unge funksjonshemmede.

## Hilsningstale til landsmøte i NHFU

Sentralstyret takket for invitasjonen, men fikk dessverre ikke vært til stede på NHFUs landsmøte, da dette fant sted på samme tid som sentralstyremøtet. Det ble laget en hilsningsvideo som ble sendt til landsmøtet i NHFU.

# SAK 053/18 Utvalg

Kristoffer Lium orienterte og åpner til diskusjon.

## 

## Interessepolitisk utvalg

Sentralstyret diskuterte om det var ønskelig med et interessepolitisk utvalg. Sentralstyret var enig i at dette er et viktig arbeid, og at et utvalg er en hensiktsmessig arbeidsmåte for dette.

Målplanen ble gjennomgått for å vurdere hva utvalget skal jobbe med. Sentralstyret ønsker at utvalget arbeider med utdannings- og arbeidslivspunktene i målplanen. Sentralstyret lager et mandat til utvalget som omhandler disse punktene og annet arbeid. Avslutningsvis ble Skollering av utvalgene diskutert.

Vedtak: En felles forespørsel om deltakelse i utvalget sendes ut til alle medlemmer. AU går igjennom søknadene, og setter ned utvalget.

## Internasjonalt utvalg

Det har kommet inn to forslag på mandat, et fra Henning Knudsen og et fra internasjonalt utvalg. Henning redegjorde for forskjellene mellom forslagene og åpnet til diskusjon. Følgende mandat ble vedtatt:

**«Mandat internasjonalt utvalg**

Internasjonalt utvalg skal fokusere på å sikre internasjonal kommunikasjon med NBfUs søsterorganisasjoner, arbeide for europeisk erfaringsutveksling og å gjennomføre NBfUs målsetning og målplan.

Utvalget skal i den følgende perioden særlig konsentrere seg om:

- Kartlegge hvilken interesse unge synshemmede har for utveksling, både videregående skoleelever og studenter.

- Kontakte europeiske organisasjoner for unge synshemmede, for å få informasjon om hvordan de stiller seg til utveksling av synshemmede elever og studenter.

- Holde oversikt over, vurdere nytten av og søke om midler til internasjonale prosjekter, konferanser og søknader. Utvalget sender forslag på konferanser, prosjekter og søknader de mener NBfU kan ha glede av til AU for godkjenning.

- Videreføre arbeid med blinkludering-prosjektet.

- På forespørsel fra sentralstyret representere NBfU på internasjonal møter og generalforsamlinger.»

Det sendes ut en mail til alle medlemmer der de får mulighet til å stille til utvalget.

## Regionsutvalget

Sentralstyret vedtok å ikke opprette et regionsutvalg utvalg i perioden. Det foretrekkes heller en ordning med en regionskontakt. Henning Knudsen ble valgt til regionskontakt. Cecilie Bjørnerud bistår regionskontakten på vegne av administrasjonen ved behov da hun har god oversikt over regionenes aktiviteter og regnskap.

Regionskontakten skal kunne nås på : [Regionskontakt@nbfu.no](mailto:Regionskontakt@nbfu.no)

## Sosiale medier utvalg

Kristoffer Lium orienterte og åpnet til diskusjon. Maiken Mucha ble valgt til leder på forrige møte. Guro Helene Sørdalen og Silje Solvang blir medlemmer i utvalget. De skal ta utgangspunkt i kommunikasjonsstrategien.

Vedtak: Utvalgene settes ned og nye medlemmer forespørres.

# SAK 054/18 Regionene Rundt

1. Region Vest

Maiken Mucha orienterte om situasjonen i region Vest. De har vært på Liseberg-tur sammen med region øst og nå planlegger de julebord. De inviterer medlemmer fra region sør på julebordet sitt. Årsmøtet arrangeres på Solvik i mars.

1. Region Sør

Viktoria Røksland orienterte om situasjonen i sør. Flere sør-medlemmer er interessert i arrangementer som arrangeres sammen med vest, enn der arrangementet kun er for sør-medlemmer.

Medlemmene vil bli invitert på vest sitt julebord, og region sør tar kostnaden for disse.

1. Region Nord

Trine-Lise Østlund Blime orienterte om arbeidet i region nord. De er en veldig aktiv region. De har arrangert sommertur til Stockholm i august og avholder kurs i haptisk kommunikasjon første helgen i november.

1. Region Hedmark og Oppland

Kristoffer Lium åpnet til diskusjon om hvordan man skulle få opp aktiviteten i region Hedopp. Frida Nattland kontakter BUF i regionen for å se hvilke aktiviteter de tilbyr.

1. Region Midt-Norge

Fatuma Abdi orienterte om arbeidet i region midt. De skal ha et julebord med tema yoga og mindfullness og en tredjedel av kurset vil bli finansiert gjennom ekstern støtte fra Trøndelag fylkeskommune. I februar vil de arrangere et kurs for unge medlemmer, altså medlemmer født mellom 2004 og 2007. Halloweenfest arrangeres i oktober sammen med barne- og foreldreutvalget i Sør- og Nord-Trøndelag.

Hotellprosjektet, som styres gjennom en prosjektgruppe, har god fremgang. De skal teste ut to hoteller i Trondheim.

Årsmøtet arrangeres i Molde i slutten av mars.

1. Region Øst

Henning Knudsen orienterte om arbeidet i region øst. De arrangerte Liseberg-tur i slutten av mai. Det var med noen fra region vest på arrangementet. De skal ha et høstarrangement siste helg i oktober, der de skal være på fangene på fortet og ha middag etterpå. Det er 15 påmeldte til dette arrangementet. I desember arrangerer de julebord på Hurdalsenteret. De har 21 plasser og ca 40 påmeldte. Regionen vurderer derfor mulighetene for å øke antallet plasser.

Region Øst har søkt om kursmidler fra funkis for alle arrangement så langt i år. De har booket Solvik til julebord i 2019.

***Vedtak:*** *Saken tas til orientering*

# 

# SAK 055/18 NBfU i Media og sosiale medier

Det har ikke vært noen medieoppslag siden forrige møte.

Status sosiale medier:

Facebook:1246 personer som liker og 1226 personer som følger pagen. Dette er en oppgang med 13 personer som liker og 15 personer som følger pagen siden 14. juni 2018

142 følgere på Twitter (-1 siden forrige møte)

561 følgere på Instagram (+ 48 siden forrige møte)

Det har blitt satt ned et utvalg som jobber med sosiale medier.

Utkast til kommunikasjonsstrategi ble sendt inn til sentralstyremøtet og vil videreutvikles i løpet av høsten.

***Vedtak:*** *Sentralstyret fortsetter å jobbe med kommunikasjonstrategien, og tar forøvrig saken til orientering.*

# SAK 056/18 Trygghetsgruppa

1. Trygghetsgruppens mandat

Det forelå en uttalelse fra NBfU region midt om vedtakene i sentralstyresak 37/18 og 40/18. Kristoffer Lium orienterte om uttalelsen som hadde kommet fra region midt og samtaler han har hatt med de involverte partene. Trine-Lise leste igjennom de vedtakene som region midt viste til i sin uttalelse. Bernt Wu var tilstede på møtet for å orientere om saksbehandlingen fra tidligere sentralstyret. Etter begge orienteringene så diskuterte sentralstyret mandatet til trygghetsgruppen, og alle medlemmer av sentralstyret sa sin mening i saken.

Sentralstyret mener prosessen fram til vedtak 037/18 var uheldig. Vi mener likevel at saken er godt nok belyst gjennom uttalelsene og de mailene som har kommet inn samt gjennom samtaler man har hatt med de involverte partene. Vi velger derfor å ikke sende den ut på høring. Sentralstyret mener også at de involverte har krav på å få en rask tilbakemelding og det taler også for å ikke sende det på høring. Saksinnsender påpeker at de involverte føler manglende tillit i organisasjonen og sentralstyret vil understreke at dette ikke dreier seg om manglende tillit til de involverte partene. Avslutningsvis understreker sentralstyret at dette vedtaket ikke er en overstyring av hvilke ledsagere regionene kan bruke. Regionene står fritt til å velge ledsagere til sine arrangement. Sentralstyret har kun ansvaret for hvem som representerer trygghetsgruppen på alle NBfUs arrangementer.

Sentralstyret opprettholder vedtak i sak 040/2018.

1. Sak fra sentralstyret

Sentralstyret behandlet innspill som hadde kommet inn fra trygghetsgruppen. Sentralstyret har fokus på at NBfU skal være en trygg organisasjon og tok innspillet til orientering.

1. Valg av personer til trygghetsgruppen

Trygghetsgruppemedlemmene sitter i to år. I år er et av gruppens fire medlemmer, Anette Klein, på valg. Hun forespørres om hun ønsker gjenvalg. Sentralstyret diskuterte også om det var ønskelig med et femte medlem av trygghetsgruppen, samt gruppens struktur og ledelse.

***Vedtak:***

1. *Sentralstyret opprettholder vedtak i sak 040/2018 og velger å ikke sende det ut på høring. Sentralstyret verdsetter det gode arbeidet som gjøres og ønsker det fortsetter.*
2. *Innspillet fra trygghetsgruppen tas til orientering.*
3. *Sentralstyret sender forespørsel om eventuelle gjenvalg til medlemmene i trygghetsgruppen. Trygghetsgruppen sendes også en forespørsel vedrørende gruppens funksjon, arbeidsmåte, sammensetning og annet sentralstyret bør vite før ny trygghetsgruppe settes ned.*

# SAK 057/18 Evaluering av landsmøtet 2018

Forelå resultater av utsendt evaluering. Kristoffer Lium orienterte og åpnet til diskusjon. Evalueringen av landsmøtet viser at deltakerne i all hovedsak er meget fornøyd med gjennomføringen. Sentralstyret tar med seg evalueringsresultatene i arbeidet med neste landsmøte. Sentralstyret diskuterte særlig nytten av gruppearbeid som forum for ideer og forslag. Det var enighet om at gruppearbeid kan fungere, men at det forutsetter at hver gruppe gis et avgrenset ansvarsområde, og at gruppelederen har tid til å sette seg grundig inn i arbeidet på forhånd.

Sentralstyret er positive til at valg ble avholdt på lørdag, både fordi det skapte en mer avslappet stemning lørdag kveld, men også fordi det frigjør tid på søndag, som kan gi delegatene tid til å sette seg inn i de innkomne forslagene, samt redaksjonskomiteens innstilling. Det ble diskutert om det her kan legges inn en utvidet pause til gjennomlesing av redaksjonskomiteens innstilling. Samtidig ble det understreket at det må settes av mer tid til innsending av forslag, slik at det er mulig å sende inn gode forslag på bakgrunn av debattene i møtet.

Avslutningsvis diskuterte sentralstyret det sosiale miljøet på landsmøtet.

Sentralstyret ser seg meget fornøyd med at landsmøtet i 2019 igjen kan avholdes på Hurdalsenteret, da dette er et mer velegnet sted for å arrangere et landsmøte enn alminnelige konferansehoteller.

***Vedtak:*** *Saken tas til orientering*

# SAK 058/18 Oppfølging av landsmøtet 2018

1. Målplan

Oppfølgingen av den vedtatte målplanen ble diskutert. Sentralstyret ønsker å gi deler av den interessepolitiske punktene i målplanen til et interessepolitisk utvalg. Punktene av mer internasjonal karakter er tatt inn i mandatet til internasjonalt utvalg, se sak 51/18.

Målplanens mer organisatoriske del vil sentralstyret selv ta ansvaret for, gjennom et økt fokus på skollering av medlemmer og tillitsvalgte. Regionskontakten gis det overordnede ansvaret for oppfølgingen av regionene og en løpende kontakt med disse. Regionskontakten gis også ansvaret for oppfølgingen av Stortingets regionsreform, herunder og å følge opp de berørte regioner, og å vurdere endringer i regionsstruktur. Administrasjonen utarbeider en oversikt over mulighetene regionene har for å søke ekstern finansiering og forbedre sin økonomi.

1. Resolusjoner

Landsmøtet sendte ut to resolusjoner, henholdsvis om opplæring i IKT og #metoo i Blindeforbundet. Blindeforbundet har diskutert resolusjonen om #metoo på deres sentralstyremøte. Sentralstyret i NBfU er glad for at resolusjonen ble behandlet raskt, og er positive til at Blindeforbundet langt på vei kommer NBfU i møte. Det har kommet innspill fra flere medlemmer vedrørende Blindeforbundets vedtak og disse innspillene tar leder og organisasjonskoordinator med seg i møtet med Blindeforbundets leder og generalsekretær.

Blindeforbundet ønsker å få innspill fra NBfU til medlemmer av Blindeforbundets trygghetsgruppe. Sentralstyret diskuterte dette, og kom frem til at det ikke har noen slike forslag. Sentralstyret mener det ikke er ønskelig at et medlem av NBfUs trygghetsgruppe er medlem av tilsvarende gruppe i Blindeforbundet.

Sentralstyret understreket videre at medlemmer av NBfU ikke kan være en del av NBfUs trygghetsgruppe. Sentralstyret anbefaler også at Blindeforbundet følger en slik praksis, og ikke velger medlemmer av NBfU til sin trygghetsgruppe, da dette kan vanskeliggjøre samarbeidet mellom trygghetsgruppene.

***Vedtak:***

* *Arbeidet med målplanen fortsetter*
* *Kristoffer Lium og Trine-Lise Østlund Blime tar med seg innspillene fra sentralstyret og medlemmer til møtet med Blindeforbunets ledelse.*

# SAK 059/18 Matkurs 2018

Trine-Lise Østlund Blime orienterte om matkurset. Kurset avholdes på Nannestad VGS 19-21. oktober. Det er 25 påmeldte.

Ekstern foredragsholder får et honorar på 1000kr.

***Vedtak:*** *Saken tas til orientering*

# SAK 060/18 Spark VM 2019

Sentralstyret diskuterte kriteriene for å være med. De som ikke har vært med på spark VM prioriteres først, deretter benyttes ”første mann til mølla”-prinsippet.. Det er booket 25 dobbeltrom på Hurdalsenteret.

Sentralstyret satt ned en arbeidsgruppe for det videre arbeidet med Spark-VM. Sentralstyret gir nevnte gruppe fullmakt til å gjøre nødvendige omdisponeringer innenfor budsjettet.

***Vedtak***: NBfU deltar i spark VM. En arbeidsgruppe bestående av Helene Romset, Viktoria Røksland og Jørgen Støttum nedsettes.

# 

# SAK 061/18 NBfU-konferansen 2019

Tema for NBfU-konferansen ble diskutert. Det ble foreslått et særlig fokus på interessepolitisk skolering og teknologi.

Hovedtema for konferansen er politisk påvirkning og debatteknikk, og det forberedes en rekke relevante temaer basert på målplan og aktuelle problemstillinger.

***Vedtak:*** *NBfU-konferansen finner sted 18.-20. januar. Henning Knudsen, Frida Natttland og Kristoffer Lium inngår i prosjektgruppa, som gis ansvar for invitasjon og program. Administrasjonen booker sted.*

# SAK 062/18 Tillitsvalgtskonferansen 2019

Sentralstyret satt ned arbeidsgruppen for Tillitsvalgtskonferansen 2019. De utarbeider program og invitasjon. Konferansen arrangeres 3-5. mai.

***Vedtak***: TVK avholdes 3.-5. mai og arbeidsgruppen består av Fatuma Abdi, Maiken Mucha og helene Romset

# 

# SAK 063/18 Landsmøtet 2019

Landsmøtet arrangeres 13.-15. september, på Hurdalsenteret.

***Vedtak***: AU og administrasjonen jobber videre med landsmøtet.

# 

# SAK 064/18 Søknad fra UD

NBfU fikk innvilget en søknad på 90.000kr for en studietur til Storbritannia for å lære mer om synstolking og til Paris for å besøke kontorene til EBU og snakke om deres ungdomsarbeid.

Deltagere på denne studieturen blir sentralstyret. Studieturen vil avholdes i forbindelse med et sentralstyremøte.

***Vedtak***: Studieturen avholdes 27. februar til 3. mars.

# SAK 065/18 Økonomi

Forslag til nye økonomiske retningslinjer ble gjennomgått. Sentralstyret ber AU tilpasse økonomiske retningslinjer til regionalt bruk. Forslag til regionale økonomiske retningslinjer sendes til sentralstyret på mail for godkjenning. Etter denne godkjenningen sendes forslag til regionale økonomiske retningslinjer til regionene for gjennomgang og regionale tilpasninger.

Dersom regionstyret vedtar sine økonomiske retningslinjer sendes de tilbake til sentralstyret til orientering.

***Vedtak:***Økonomiske retningslinjer vedtas. Forslag til regionale økonomiske retningslinjer utarbeides av AU.

# SAK 066/18 Datoplan 2018/2019

Oktober:

12-14. oktober: sentralstyremøte, Oslo

19-21. Oktober: Matkurs, Gardermoen/Nannestad VGS

Desember:

14.-15. desember: Sentralstyremøte, Bergen

**2018**

Januar:

18.-20. januar: NBfU-konferanse, Oslo

Februar:

8.-10. februar: Spark VM. Hurdal

27. februar-3. mars: UD-tur og sentralstyremøte

Mai:

3.-5. mai: TVK

September:

13.-15. september: Landsmøte, NBfU

Oktober/november:

Høstkurs.

***Vedtak: datoplan godkjennes***

# SAK 067/18 Eventuelt

1. IT-ansvarlig

William Skauen forespørres om han vil bli IT-ansvarlig i NBfU.

1. Arendalsuka

NBfUs tilstedeværelse på Arendalsuka ble diskutert. Det var enighet om at dersom NBfU skal være til stede, må det gjennomføres et arrangement, og dette må være gjennomtenkt og ha et tydelig formål.

1. Søknad om Ekkolokasjon

Forelå forespørsel om innsending av søknad til nytt kurs i ekkolokasjon. Søknaden sendes videre til den organisasjonen som jobber med ekkolokasjon i Norge, Visioneers Norway.

Møtet hevet 12:30

Referent

Trine-Lise Østlund Blime